CELEX: 62010CN0348
Language: ro
Date: 2010-07-09 00:00:00
Title: Cauza C-348/10: Cerere de pronunțare a unei hotărâri preliminare introdusă de Augstākās tiesas Senāta Administratīvo lietu departaments (Republica Letonă) la 9 iulie 2010 — SIA „Norma-A” și SIA „Dekom”

11.9.2010   
            
            
               RO
            
            
               Jurnalul Oficial al Uniunii Europene
            
            
               C 246/32
            
         Cerere de pronunțare a unei hotărâri preliminare introdusă de Augstākās tiesas Senāta Administratīvo lietu departaments (Republica Letonă) la 9 iulie 2010 — SIA „Norma-A” și SIA „Dekom”
   (Cauza C-348/10)
   ()
   2010/C 246/54
   Limba de procedură: letona
   
      Instanța de trimitere
   
   Augstākās tiesas Senāta Administratīvo lietu departaments
   
      Părțile din acțiunea principală
   
   
      Reclamante: SIA „Norma-A”, SIA „Dekom”
   
      Pârâtă: Ludzas novada dome
   
      Întrebările preliminare
   
   
               1.
            
            
               Este necesară interpretarea articolului 1 alineatul (3) litera (b) din Directiva 2004/17/CE (1) în sensul că trebuie considerat ca și concesiune a unor servicii publice un contract prin care contractantului i se acordă dreptul de a exploata serviciile de transport public cu autobuzul, în cazul în care o parte a contraprestației constă în dreptul de exploatare a serviciilor în cauză, autoritatea contractantă compensează prestatorul de servicii pentru pierderile apărute ca urmare exploatării, și, mai mult, dispozițiile de drept public de reglementare a prestării acestor servicii limitează riscul legat de exploatare?
            
         
               2.
            
            
               Dacă răspunsul la prima întrebare este negativ, articolul 2d alineatul (1) litera (b) din Directiva 92/13/CEE, astfel cum a fost modificat prin Directiva 2007/66/CE (2), este direct aplicabil în Republica Letonă începând cu 21 decembrie 2009?
            
         
               3.
            
            
               Dacă răspunsul la a doua întrebare este afirmativ, se impune interpretarea articolului 2d alineatul (1) litera (b) din Directiva 92/13/CEE în sensul că este aplicabil contractelor de achiziții publice încheiate înainte de expirarea termenului prevăzut pentru transpunerea Directivei 2007/66/CE?
            
         
      (1)  Directiva 2004/17/CE a Parlamentului European și a Consiliului din 31 martie 2004 de coordonare a procedurilor de atribuire a contractelor de achiziții în sectoarele apei, energiei, transporturilor și serviciilor poștale (JO L 134, p. 1, Ediție specială, 06/vol. 8, p. 3).
   
      (2)  Directiva 2007/66/CE a Parlamentului European și a Consiliului din 11 decembrie 2007 de modificare a Directivelor 89/665/CEE și 92/13/CEE ale Consiliului în ceea ce privește ameliorarea eficacității căilor de atac în materie de atribuire a contractelor de achiziții publice (JO L 335, p. 31).